《寄题岩经楼》
宋代·许月卿

楼中图史澹炉墨，中有成都较艺文。
手泽存焉生旧感，心传妙处长新闻。
世科事业无如子，经学源流可致君。
只恐校雠天禄阁，猿啼楼外满溪云。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。